

Αρκαλοχώρι, 14/ 11 /2024

Προς: ΜΜΕ

**ΔΕΛΤΙΟ ΤΥΠΟΥ**

**Ανακοίνωση Δήμου Μινώα Πεδιάδας για τις απόπειρες εξαπάτησης σεισμοπλήκτων**

Tην προσοχή των σεισμόπληκτων δημοτών εφιστά ο Δήμος Μινώα Πεδιάδας μετά τις καταγγελίες περί εξαπάτησης τους. Οι καταγγελίες που έχουν γίνει τόσο στην Υπηρεσία Αποκατάστασης Φυσικών Καταστροφών Ηρακλείου (Τ.Α.Ε.Φ.Κ Ηρακλείου) όσο και στον Αρμόδιο Αντιδήμαρχο Οικιστικής Ανασυγκρότησης Γιώργο Παπαδόπουλο, προκαλούν ανησυχία καθώς οι επιτήδειοι τηλεφωνούν σε σεισμόπληκτους που έχουν προχωρήσει σε κατάθεση φακέλου και ζητούν προσωπικά τους δεδομένα, δήθεν για να πιστωθούν χρήματα μέσω τραπέζης, με απώτερο στόχο να τα αφαιρέσουν από τους λογαριασμούς τους.

Για τον λόγο αυτό οι σεισμόπληκτοι πρέπει να είναι σε εγρήγορση, να μη δίνουν σε κανέναν τα προσωπικά τους στοιχεία και εφόσον αντιληφθούν την όποια προσπάθεια εξαπάτησης, να απευθυνθούν άμεσα στις αρμόδιες αρχές.